I BAKORINTHE 15:55 Lefu, tsenene ya hao ekae? Lebitla, tlholo ya hao ekae? Moragonyana fa batho ba ntse ba le mo loetong lwa bone mo nageng, gongwe ba le gaufi le Punone (e go ka diregang gore ke Feinan ya motlha wa rona), lefelo le le nang le kgotlho e ntsi, ba ne ba ngongoregela mana le metsi a ba neng ba a fiwa. Jehofa o ne a ba otlhaya ka go romela dinoga tse di botlhole mme ga swa batho ba le bantsi. Fa Baiseraele ba ne ba ikwatlhaya, Moshe o ne a ba buelela, mme Jehofa o ne a mo laela gore a dire noga ya kgotlho le go e pega kwa godimo ga kota. Pego eo ya re: “Go ne go diragala gore fa noga e ne e lomile motho a bo a tlhoma noga ya kgotlho matlho, foo o ne a nna a ntse a tshela.”—Dipalo 21:4-10; 33:43.